แวะเดินช็อป ชม ชิม ก่อนจะเดินทางกลับ ในตลาดต้องชมหรือตลาดหลวงปู่ทวด ที่มีของกิน ทั้งกินจริงกินเล่น ขายเยอะพอสมควรทีเดียว

ร้านน้องแชมป์ขายของฝากที่เป็นประเภทของกินหลายอย่าง แต่เน้นเรื่องกล้วยๆ เห็นป้ายว่าเค้าเป็นเจ้าแรกของกล้วยอบน้ำผึ้งทอดในอยุธยา ดูหน้าตาน่าทานหลายอย่าง ราคา 3 อย่าง 100 ซื้อมาลองไม่เสียหาย

@ กล้วยอบน้ำผึ้งทอด เห็นทอดมากองรอไว้เยอะอยู่ เลยเป็นข้อด้อย เพราะไม่ค่อยร้อนแล้ว แป้งค่อนข้างหนา ไม่บางกรอบ เนื้อกล้วยหนา ฝาด ไม่หวาน ไม่ถูกใจเท่าไหร่
@ กล้วยอบน้ำผึ้ง ชิ้นกล้วยหนา ฝาด เนื้อออกกระด้างสักหน่อย ไม่ค่อยนุ่มเท่าไหร่ ความหวานยังไม่โดนใจ
@ กล้วยแผ่นม้วน อันนี้ค่อยถูกใจหน่อย มีความหวานกว่า 2 อย่างแรก เนื้อพอบดเป็นแผ่นแล้วม้วนเลยไม่หนา รสไม่ฝาด

ใครผ่านไปเที่ยวแถวนั้น แวะลองทานประเมินรสชาติกันได้นะ